Kuifkopvisvanger

Die kuifkopvisvanger (Alcedo cristata) is 'n algemene standvoël van Afrika. In Engels staan dit bekend as die Malachite kingfisher.

Identifikasie 
Dit is 'n klein visvanger, 13 tot 14 cm in lengte. Die kleur van die boonste gedeelte is 'n helder glansende blou. Die kop het 'n kort kuif soos 'n mussie bestaande uit swart en turkoois vere met 'n lang, reguit rooi bek. Jonges het swart snawels en is valer van kleur.

Habitat 
Kom een-een voor by stadigbewegende water van riviere en damme met oewerplantegroei, en sit laag op riete, takkies of rotse vanwaar dit visvang.

Verspreiding 
Wydverspreid in Afrika suid van die Sahara met uitsluiting van groot dele van die Noord-Kaap, Botswana en Namibië.

Geluid 
Uiter 'n skril "pieep-pieep" as dit opgejaag word. Die broeisang is "li-cha-cha-chui-chui".

Subspesies 
 A. c. christata
 A. c. galerita
 A. c. robertsi
 A. c. stuartkeithi

Ander name 
 Engelse naam: Malachite kingfisher
 Wetenskaplike naam:  Alcedo cristata

Sien ook 
 Alfabetiese lys van Suid-Afrikaanse voëls
 Lys van Suid-Afrikaanse voëls (gegroepeer)
 Lys van Suider-Afrikaanse voëls volgens wetenskaplike name

Visvangers
Voëls van die Krugerwildtuin